Jódís Skúladóttir

Jódís Skúladóttir (f. 6. nóvember 1977) var alþingismaður Vinstrihreyfingarinnar – græns framboðs í Norðausturkjördæmi frá 2021 til 2024. Hún var kjörin í Alþingiskosningunum 2021. Henni var ekki boðið sæti á lista í Alþingiskosningunum 2024.

Jódís útskrifaðist með stúdentspróf frá Menntaskólanum á Egilsstöðum árið 2001. Hún tók BS-próf í viðskiptalögfræði frá Háskólanum á Bifröst árið 2011 og ML-próf í lögfræði frá Háskólanum í Reykjavík 2013. Jódís starfaði sem lögfræðingur hjá Umhverfisstofnun 2013 til 2014 og sem verkefnastjóri og persónuverndarfulltrúi hjá Austurbrú ses. 2018-2021. Hún var oddviti Vinstri grænna í sveitarstjórnarkosningum í Múlaþingi 2020 og sat í sveitarstjórn þar til hún var kjörin til þingmennsku. Jódís sagði sig úr flokknum árið 2025. Hætt í Vinstri Grænum og segir íslenska pólitík spillta Rúv, sótt 26. maí, 2025

Tilvísanir

Flokkur:Íslenskir lögfræðingar
Flokkur:Þingmenn Vinstrihreyfingarinnar - græns framboðs
Flokkur:Stúdentar úr Menntaskólanum á Egilsstöðum